**משל החגורה השחורה מתוך: לנצח ניבנו/ ג'יימס קולינס וג'רי פוראס**

דמיינו לעצמכם איש אומנויות הלחימה הכרוע בפני סנסאיי אמן בטכס שבו הוא עומד לקבל חגורה שחורה שבה זכה בעמל רב, לאחר שנים של אימונים מאומצים.   
"קודם שאעניק לך את החגורה, עליך לעבור עוד מבחן אחד" אומר הסנסאיי."אני מוכן", משיב לו התלמיד, ומצפה אולי לסיבוב נוסף ואחרון.   
"עליך לענות על השאלה המהותית: "מהי המשמעות האמיתית של החגורה השחורה?"   
"קץ המסע שלי" אומר התלמיד. "גמול ראוי לעבודה שהשקעתי".   
הסנסאיי ממתין לשמוע עוד. ניכר בו שהוא אינו שבע רצון. לבסוף אומר הסנסאיי לתלמיד: "עדיין אינך מוכן לקבל את החגורה השחורה. עליך לשוב בעוד שנה".   
כעבור שנה כורע שוב התלמיד בפני הסנסאיי.   
"מהי המשמעות האמיתית של החגורה השחורה?" שואל הסנסאיי.   
"סמל להצטיינות ולהישגיות הנעלה ביותר באמנות שלנו", אומר התלמיד.   
הסנסאיי אינו אומר מאומה במשך דקות ארוכות וממתין. ניכר שאין הוא מרוצה. לבסוף הוא אומר: "עדיין אינך מוכן לקבל את החגורה השחורה. חזור הנה בעוד שנה אחת".   
כעבור שנה כורע שוב התלמיד בפני הסנסאיי. ושוב שואל אותו הסנסאיי" מה המשמעות האמיתית של החגורה השחורה"?   
"**החגורה מייצגת את ההתחלה- תחילתו של מסע שלעולם אינו מסתיים, מסע של משמעת, עמל וחתירה אל רמה, שהולכת ומשתבחת כל העת"**, אומר התלמיד.   
"כן כעת אתה מוכן לקבל את החגורה השחורה, ולהתחיל בעבודתך". 

איחולים להצלחה במסע